EkBass/fiwiki-20250220-pages-articles huggingface dataset:
Tetaaninen lihassupistus

Tetaaninen lihassupistus (tetanisaatio, tetanus tai fysiologinen tetanus erotuksena tetanus-sairaudesta eli jäykkäkouristuksesta) on jatkuva lihassupistus, joka syntyy kun luurankolihasta hermottava alfamotoneuroni lähettää aktiopotentiaaleja erittäin korkealla, riittävällä taajuudella. Tetanisaation aikana motorinen yksikkö on maksimaalisesti alfamotoneuroninsa ärsyttämä pysyen siten tovin. Jokainen hermoimpulssi saa aikaan yksittäisen lihasnykäyksen. Jos impulsseja saapuu riittävän hitaasti, lihas ehtii rentoutua niiden välissä. Korkeataajuisen stimulaation aikana lihasnykäykset tapahtuvat päällekkäin, josta seuraa tetanisaatio. Tetaaninen lihassupistus voi olla joko epäyhtenäinen (epätäydellinen) tai yhtenäinen (täydellinen). Epäyhtenäisessä tetanuksessa lihassäikeet ehtivät rentoutua vain osittain. Yhtenäisessä tetanuksessa rentoutumista ei ehdi tapahdua ollenkaan. Yhtenäinen tetaaninen lihassupistus on suurin mahdollinen yhden motorisen yksikön aktivaatio lihassupistuksen aikana. Tetanisoituna lihas pysyy vakiotilassa. Kyseessä on maksimisupistus. Tetaanisaation aikana lihas voi lyhetä, pidetä tai pysyä vakiopituisena. Kokonaisuutena lihaksen motoriset yksiköt eivät normaalisti kaikki aktivoidu minkään yksittäisen liikkeen aikana. Tetanisaatio saa pitkittyessään ja toistuessaan selkäytimessä aikaan kuitenkin sen, että enemmän uinuvia motorisia yksiköitä otetaan käyttöön liikkeitä suorittamaan, mikä johtaa lihasvoiman kasvamiseen sitä kautta, että suurempaa osaa siitä käytetään. Tämän voi ajatella johtuvan adaptaatiosta: jos maksimisupistuskaan ei ole riittävä, niin silloin samaan käyttöön rekrytoidaan lisää motorisia yksiköitä. Tetanisaatio on yleensä normaalia (esimerkiksi kannatellessa painavaa laatikkoa). Lihaksissa on yleensä jonkinasteista tetaanista toimintaa, mistä seuraa lihasjänteys, jolla ylläpidetään asentoa. Esimerkiksi kyykky vaatii tiettyjen lihasten jatkuvaa supistustilaa asennossa pysymiseksi. Tetaaninen lihassupistus voi esiintyä eri tavoin kuten isotonisena tai isometrisenä—esimerkiksi raskaan laatikon nostaminen lattialta on isotonista, kun taas laatikon kannattelu on isometristä. Tahdonalaisesti ylläpidetty lihassupistus on normaali (fysiologinen) prosessi (kuten kyykky- tai laatikon kannatteluesimerkeissä), mutta tahdosta riippumatonta jatkuvaa supistumista esiintyy sekä fysiologisissa että epänormaaleissa (patologisissa) tiloissa. Lihasjänteys on terve muoto tahdosta riippumattomasta osittaisesta supistuksesta. Verrattuna isometriseen supistukseen (kuten laatikon kannattelu minuuttien ajan) se eroaa vain osallistuvien motoristen yksikköjen lukumäärän sekä hermoimpulssien taajuuden osalta, mutta matala määrä ja taajuus terveessä lihasjänteydessä ovatkin avaintekijöitä, joiden vuoksi kyseessä on terve tila (eikä tetaaninen). Tahdosta riippumaton ylijänteä supistus on sen sijaan patologista. Lievässä päässä haitaria ovat krampit ja spasmit, ja jopa tetania ovat usein väliaikaisia ja lieviä. Vakavassa päässä haitaria ovat dystonia, trismus, jäykkäkouristus ja muut liikehäiriöt, joissa esiintyy tahdosta riippumattomia vahvoja luurankolihaksen supistuksia. == Lähteet == Luokka:Oireet
Heikki Simojoki

Heikki Juhani Simojoki (22. tammikuuta 1906 Tornio – 17. syyskuuta 1990 Helsinki; sukunimenä Simelius –1928 saakka) oli suomalainen hydrologi ja Helsingin yliopiston geofysiikan professori. ==Opinnot ja ura== Hän kirjoitti ylioppilaaksi Kuopion suomalaisesta yhteiskoulusta vuonna 1926 ja valmistui Helsingin yliopistosta filosofian kandidaatiksi ja maisteriksi 1931 sekä lisensiaatiksi ja tohtoriksi vuonna 1940. Hänen saksankielinen väitöskirjansa (1940) tarkasteli Suomen sisävesien jääoloja; työ oli otsikoitu Über die Eisverhältnisse der Binnenseen Finnlands. Simojoki teki opinto- ja tieteellisiä matkoja useisiin eri maihin. Hän oli Helsingin yliopiston geofysiikan dosentti vuosina 1948–1967. Simojoki toimi Kuopion suomalaisen yhteiskoulun matematiikan ja luonnonopin opettana vuosina 1932–1945. Merentutkimuslaitoksella hän toimi assistenttina 1945–1947, talassologina ja jääosaston johtajana 1947–1956. Valtion meteorologisen keskuslaitoksen ilmasto-osaston johtajana hän palveli 1956–1958 ja Tie- ja vesirakennushallituksen hydrografisen toimiston johtajana 1958–1967. Helsingin yliopiston geofysiikan virkaatekevä professori hän oli vuodet 1966–1967 ja geofysiikan professori 1967–1972. Hänen tieteellinen tuotantonsa kattaa lukuisia hydrologian, meteorologian ja oseanografian alojen tutkimuksia. Lisäksi hän laati tiedehistoriaan liittyvän teoksen The history of geophysics in Finland 1828–1918, joka julkaistiin vuonna 1978. Poliittisesti hän oli konservatiivi. == Tunnustukset ja huomionosoitukset == Professori Simojoki oli Suomen maantieteellisen seuran työjäsen vuodesta 1945, Suomen Tiedeseuran jäsen vuodesta 1964 ja Suomalaisen tiedeakatemian jäsen vuodesta 1966. Hänelle myönnettiin professorin arvo vuonna 1965. Geofysiikan seuran Palmén-mitali vuonna 1976 ansioista hydrologian alalla. Hänelle oli myönnetty 4. luokan Vapaudenristi sota-ajan ansioista ja Suomen Valkoisen Ruusun I luokan ritarimerkki sekä muistomitalit sotavuosista 1939–40 ja 41–45 (eli talvi- ja jatkosodasta). Jatkosodan aikana hän palveli rintamalla meteorologisissa tehtävässä (sotilasarvoltaan kapteeni). ==Lähteet== Luokka:Suomalaiset hydrologit Luokka:Suomalaiset geofyysikot Luokka:Helsingin yliopiston professorit Luokka:Suomalaiset professorit Luokka:Vuonna 1906 syntyneet Luokka:Vuonna 1990 kuolleet
Wilhelm von Karm

Wilhelm von Karm (3. elokuuta 1820 Pernaja – 5. joulukuuta 1902 Helsinki) oli suomalainen arkkitehti. ==Henkilöhistoria ja ammattiura== Von Karmin vanhemmat olivat majuri Jacob Magnus von Karm ja Angelique von Ehrenstolpe. Hänen ensimmäinen puolisonsa oli Julie Pewzoff (k. 1870) ja toinen vuodesta 1871 Henrietta Kristina Heickell (1840–1926). Alexander Alfred von Karm (1865–1919) oli Wilhelm von Karmin ottolapsi. Von Karm opiskeli Pietarissa siviili- insinööriksi ja täydensi sitten opintojaan Tartossa arkkitehtuurin alalla ja Moskovassa useilla muilla tieteen aloilla vuoteen 1844 saakka. Vuosina 1845–1847 hän toimi arkkitehtina Moskovassa. Hänet määrättiin hoitamaan Viipurin läänin arkkitehdin virkaa 20. syyskuuta 1849 ja nimitettiin Viipurin ensimmäiseksi lääninarkkitehdiksi 10. tammikuuta 1852. Joulukuusta 1865 hän toimi Viipurin lääninrakennuskonttorin esimiehenä ja jäi virasta eläkkeelle helmikuussa 1885. Sittemmin von Karm asui Helsingissä, Viipurin lääninarkkitehtina häntä seurasi Johan Jacob Ahrenberg 1885–1886. == Töitä == Von Karmin yli 30-vuotisen uran töistä Viipurissa ei ole paljon tietoa, mutta arkistojen mukaan ne sisälsivät ainakin lääninsairaalan talousrakennuksen ja vankilan Pantsarlahdessa. Hänen suunnittelemakseen tiedetään myös Viipurin läänin alkujaan yksikerroksinen maanmittauskonttorin rakennus. Von Karm piirsi myös konsuli Wahlin kaksikerroksisen kivitalon ja neljä puista asuinrakennusta Viipuriin. == Lähteet == Luokka:Suomalaiset arkkitehdit Luokka:Vuonna 1820 syntyneet Luokka:Vuonna 1902 kuolleet
Varjovaali

Varjovaali tai varjovaalit on vaali, joka järjestetään vaaleissa äänestämisen harjoittelemiseksi. Varjovaaleja järjestetään esimerkiksi kouluissa, tarkoituksena opettaa oppilaille, miten vaalit toimivat. Vaikka varjovaalien äänestysvaihtoehdot ovat usein samat kuin varsinaisissa vaaleissa, niiden tuloksella ei ole vaikutusta varsinaisten vaalien tulokseen. Luokka:Vaalit
Formantti

Formantti on resonanssin vahvistama osaääneistön taajuus. Puheen ja äänen tutkimuksessa sillä tarkoitetaan erityisesti äänen taajuusspektrin amplitudihuippuja, eli taajuusalueita, joille akustinen energia on kasaantunut. Formantilla voidaan tarkoittaa myös ääntöväylän siirtofunktiota, joka synnyttää taajuusspektrin amplitudihuiput. Keskimääräisiä vokaaliformantteja Vokaali (IPA) Formantti F1 (Hz) Formantti F2 (Hz) Erotus F2 − F1 (Hz) 240 2400 2160 235 2100 1865 390 2300 1910 370 1900 1530 610 1900 1290 585 1710 1125 850 1610 760 820 1530 710 750 940 190 700 760 60 600 1170 570 500 700 200 460 1310 850 360 640 280 300 1390 1090 250 595 345 Taajuudeltaan kolmea alinta, ääniväylän muodosta suoraan riippuvaista formanttia merkitään F1, F2 ja F3. Konsonanttien muodostuminen on useiden formanttien summa, mutta yleensä jo alimmat formantit F1 ja F2 riittävät erottamaan vokaalit toisistaan. Havaitun vokaalin laadun ja kahden ensimmäisen formantin välistä yhteyttä voidaan tarkastella esimerkiksi kuuntelemalla täällä, miten ääniväylän ominaisuuksia simuloivat kaistanpäästösuodattimet vaikuttavat synteettiseen äänilähteeseen. Formantit ovat perustaajuudesta riippumattomia, mutta mikäli perustaajuus on resonanssialuetta ylempänä, formantit voivat kadota. Esimerkiksi sopraanon laulamia vokaaleja on hankala erottaa toisistaan. == Formantit ja aivotutkimus == Aivotutkimuksessa formantteja on käytetty etenkin tutkittaessa foneemien käsittelyä aivoissa. Mikäli aivot kykenevät erottamaan kaksi ärsykettä – tässä tapauksessa äännettä – toisistaan, saadaan tietyissä koeasetelmissa esille aivosähkökäyrällä mitattavissa oleva poikkeavuusnegatiivisuusvaste. Poikkeavuusnegatiivisuusvasteen avulla ollaan selvitetty, että jo sikiöt osaavat erottaa matalataajuuksisia vokaaleja toisistaan. Toistuvan kielelliselle informaatiolle altistumisen myötä vauvan aivoissa alkaa muodostua tämän äidinkielelle ominainen foneemikartta, joka voidaan havaita behavioraalisilla menetelmillä 6–12 kk:n iässä. Foneemikartta auttaa oman kielen äänteiden nopeassa erittelyssä, mutta toisaalta estää vieraiden kielien äänteiden tarkkaa havaitsemista. Formanttirajat havaittujen vokaalien välillä ovat liukuvia, ja opittu äänne vaikuttaa siihen, mitä havaitaan. Esimerkiksi virossa on äänne /õ/, joka sijaitsee formanttiavaruudessa (x-akselina F1 ja y-akselina F2) /o/:n ja /ö/:n välissä – virolaiset erottavat sen, mutta suomalaiset kuulevat sen /o/:na tai /ö/:nä. Kyky erottaa kaksi vokaalia toisistaan kuuden kuukauden iässä ennustaa kielellisiä kykyjä ja lukemiseen valmistavia taitoja, kun lapsi on viisivuotias – riippumatta lapsen sosioekonomisesta taustasta tai kielellisistä kyvyistä hänen ollessaan 2,5-vuotias. == Katso myös == * Foneemi * Fonologia * Neurotiede * Neurolingvistiikka == Lähteet == Luokka:Akustiikka Luokka:Fonologia
Armas Tolonen

Armas Tolonen (30. heinäkuuta 1893 Kivennapa – 26. marraskuuta 1954 Helsinki) oli suomalainen poliitikko. Tolonen toimi SDP:n kansanedustajana vuosina 1949–1951 edustaen Kymen läänin vaalipiiriä. Tolonen nousi eduskuntaan kesken vaalikauden kuolleen Jere Juutilaisen tilalle. Tolonen toimi myös Kivennavan kunnanvaltuuston jäsenenä. Tolonen kävi kansakoulun ja kauppakoulun ja työskenteli politiikan ulkopuolella puutavaraliikemiehenä Kivennavalla vuoteen 1939 ja 1941–1944 ja Helsingissä 1944–1954. Tolonen toimi myös Kivennavan kansanhuollon johtajana ja Kivennavan kunnan rahastonhoitajana sotien aikana. Tolosen vanhemmat olivat mökkiläinen Juho Tolonen ja Ristina Käkönen. Tolosen puoliso vuodesta 1927 oli Eeva Lempinen. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Kivennavan kunnanvaltuutetut Luokka:Kymen vaalipiiri Luokka:Vuonna 1893 syntyneet Luokka:Vuonna 1954 kuolleet
Eino Laitinen

Antti Eino Laitinen (18. elokuuta 1893 Kuopion mlk – 12. toukokuuta 1961 Kuopio) oli suomalainen poliitikko. Laitinen toimi Maalaisliiton kansanedustajana vuosina 1945–1951 edustaen Kuopion läänin läntistä vaalipiiriä. Laitinen toimi myös Kuopion maalaiskunnan ja Siilinjärven kunnanvaltuustojen jäsenenä, joista jälkimmäisessä hän toimi myös valtuuston puheenjohtajana. Vuonna 1950 Laitinen toimi presidentin valitsijamiehenä. Laitinen kävi kansakoulun, maamieskoulun ja kansanopiston. Siviiliammatiltaan Laitinen oli maanviljelijä ja hän toimi viljelijänä Siilinjärvellä 1925–1961. Laitisen vanhemmat olivat maanviljelijä Kalle Laitinen ja Maria Kasurinen. Laitisen puoliso vuodesta 1930 oli Ester Johanna Kerman. Laitiselle myönnettiin kunnallisneuvoksen arvonimi vuonna 1949. == Lähteet == Luokka:Suomalaiset maanviljelijät Luokka:Kansanedustajat Luokka:Suomen Keskustan poliitikot Luokka:Kuopion maalaiskunnan kunnanvaltuutetut Luokka:Siilinjärven kunnanvaltuutetut Luokka:Pohjois-Savon vaalipiiri Luokka:Vuonna 1893 syntyneet Luokka:Vuonna 1961 kuolleet
Dezső Frigyes

Dezső Frigyes (27. marraskuuta 1913 Budapest - 13\. heinäkuuta 1984 Cleveland, Yhdysvallat) oli unkarilainen nyrkkeilijä, joka saavutti EM-hopeaa alle 50,8 kilon sarjassa Budapestin 1934-kisoissa sekä kultaa Breslaun 1942-kisoissa, joka kuitenkin mitätöitiin maailmansodan jälkeen. Frigyes saavutti EM-hopeaa kotonaan Budapestissä huhtikuussa 1934 höyhensarjassa. Finaalin hän meni voitettuaan ensin Ruotsin Gösta Almin ja seminfinaalissa Puolan Mieczysław Forlańskin ja hävittyään finaalissa Saksan Otto Kästnerille. Vuoden 1936 Berliinin olympialaisissa Frigyes eteni semifinaaliin. Kahden voiton jälkeen hän hävisi välierässä Argentiinan Oscar Casanovasille ja ottelussa pronssimitalista Saksan Josef Minerille. Loppusijoitus oli neljäs. Olympiavuonna lokakuussa Frigyes edusti Eurooppaa Yhdysvaltoja vastaan New Yorkissa käydyssä maaottelussa. Frigyes voitti ottelunsa. Frigyes oli mukana vuoden 1939 EM-kisoissa, mutta putosi jo 1. kierroksella. Vuonna 1942 Toisen maailmansodan aikana käydyissä Breslaun EM-kisoissa hänestä tuli höyhensarjan Euroopan mestari. Välierissä hän voitti Italian Ermano Bonettin ja finaalissa Saksan Artur Büttnerin. Kisojen EM-arvo kumottiin maailmansodan jälkeen, koska osanottajat olivat enimmäkseen vain sotaa käyvän Saksan liittolaisia. ==Lähteet== Luokka:Unkarilaiset nyrkkeilijät Luokka:Vuonna 1913 syntyneet Luokka:Vuonna 1984 kuolleet
Olli Huttunen (hiihtäjä)

Olavi ”Olli” Huttunen (10. syyskuuta 1915 Vieremä – 19. helmikuuta 1940Suomen sodissa 1939–1945 menehtyneet. Luettu 17.10.2017.) oli suomalainen maastohiihtäjä, joka hiihti toiseksi vuoden 1936 talviolympialaisten näytöslajissa sotilaspartiohiihdossa. Huttunen kuoli talvisodassa saamiinsa vammoihin. Hänet on haudattu Vieremälle. == Lähteet == == Aiheesta muualla == * Olli Huttusen hopeamitali Urheilumuseossa Luokka:Suomalaiset maastohiihtäjät Luokka:Suomalaiset ampumahiihtäjät Luokka:Suomalaiset toisessa maailmansodassa kaatuneet Luokka:Vuonna 1915 syntyneet Luokka:Vuonna 1940 kuolleet
Harry Winks

Harry Winks (s. 2. helmikuuta 1996 Hemel Hempstead, Englanti) on englantilainen jalkapalloilija, joka pelaa Englannin Valioliigan Leicesterissä. Hän on pelipaikaltaan keskikenttäpelaaja. Winks debytoi kasvattajaseuransa Tottenhamin edustusjoukkueessa Eurooppa-liigan ottelussa FK Partizania vastaan marraskuussa 2014. Valioliigassa hän pääsi ensimmäisen kerran kentälle elokuussa 2016. Hän debytoi samalla kaudella myös Mestarien liigassa. Kaudella 2018−2019 hän pelasi Mestarien liigassa kymmenen ottelua, myös tappiollisen loppuottelun Liverpoolia vastaan. Hän pelasi Tottenhamissa kaikkiaan 128 valioliigaottelua, ja teki kaksi maalia. Mestarien ligassa hän pelasi 24 ottelua, Eurooppa-liigassa 13 peliä (ja teki yhden maalin) sekä Konferenssiliigassa kolme ottelua. Kaudella 2022–2023 hän pelasi UC Sampdoriassa lainalla 20 Serie A:n ottelua. Kesällä 2023 hän siirtyi 11,6 miljoonan euron siirtosummalla Englannin mestaruussarjan Leicesteriin. Winks pelasi kaikissa Englannin ikäkausimaajoukkueissa 17-vuotiaista alkaen. Englannin miesten maajoukkueessa hän pelasi ensimmäisen ottelunsa MM- karsinnassa Liettuaa vastaan lokakuussa 2017. Hän on pelannut kesäkuun 2023 loppuun mennessä kymmenen maaottelua ja tehnyt yhden maalin marraskuussa 2019 EM-karsintaottelussa Kosovoa vastaan. == Lähteet == Luokka:Englantilaiset jalkapalloilijat Luokka:Vuonna 1996 syntyneet Luokka:Elävät henkilöt
Jari Huttunen

Jari Huttunen -nimisiä henkilöitä ovat: *Jari Huttunen (s. 1994), suomalainen ralliautoilija *Jari Huttunen (s. 1975), muun muassa Trio Niskalaukauksessa soittanut suomalainen kitaristi
Karri Muinonen

Karri Olavi Muinonen () on suomalainen, taustaltaan teoreettinen fyysikko, joka toimii Helsingin yliopiston tähtitieteen professorina (1.3.2009-), erityisesti planetaarisen tähtitieteen ja geodesian alalla. Hän on maailman johtavia sähkömagneettisen sironnan tutkijoita, jonka osaamista on sovellettu esimerkiksi aurinkokunnan pienkappaleiden havaitsemiseen. Hän on saanut sironta- ja absorptiotutkimustyölleen rahoitusta esimerkiksi Euroopan tiedeneuvostolta (ERC). Muinonen kirjoitti ylioppilaaksi Sulkavan lukiosta vuonna 1980. Hän valmistui Helsingin yliopistolta filosofian maisteriksi vuonna 1986 ja filosofian tohtoriksi (teoreettinen fysiikka) vuonna 1990. Hänen kuuluva englanninkielinen väitöskirjansa (1990) käsitteli valon sirontaa epähomogeenisesta väliaineesta; työ oli otsikoitu Light scattering by inhomogeneous media backward enhancement and reversal of linear polarization. Hänet nimitettiin Helsingin yliopiston avaruustähtitieteen dosentiksi vuonna 1994 ja Oulun yliopiston tähtitieteen dosentiksi vuonna 1995. Muinosta on haastateltu tiedotusvälineisiin esimerkiksi Maata mahdollisesti uhkaavien asteroidien törmäystodennäköisyyden arvioinnin asiantuntijana. Karri Muinonen on ollut Suomalaisen Tiedeakatemian jäsen huhtikuusta 2017 lähtien. Pikkuplaneetta 4665 Muinonen on nimetty Karri Muinosen mukaan. ==Katso myös== *Maan lähelle tuleva asteroidi == Lähteet == ==Aiheesta muualla== *Karri Muinonen - Publications (reported by Tuhat research db) (tuhat.helsinki.fi) *Ylen aamu-tv (2.7.2014) Asteroidit hyötykäyttöön (video, 11 min.) (areena.yle.fi) *Tieteen päivät 2015: Sattuma ja universumi (video 9 min, 39 s, Lapin yliopisto, 14.9.2015) (youtube.com) *Sattuma universumissa ja lajien kehityksessä (Yle Tiedeykkönen, pe 9.1.2015, radio, kesto 50 min) (areena.yle.fi) *Elena Mora (IAC) Interviews (Nov. 11, 2016) Karri Muinonen: “Asteroid mining for valuable minerals is another good reason to carry out research on these objects” (iac.es) Luokka:Suomalaiset tähtitieteilijät Luokka:Suomalaiset fyysikot Luokka:Suomalaiset professorit Luokka:Helsingin yliopiston professorit Luokka:Vuonna 1961 syntyneet Luokka:Elävät henkilöt
Psychedelic Sound Romance

Psychedelic Sound Romance on New Rising Suns -yhtyeen esikoisalbumi, joka julkaistiin vuonna 2017 levymerkillä Hiljaiset Levyt. == Kappaleet == # Everything We Can # Lake # Visions # Spiders Don’t Smile # Corner # Surprises # A Revolution in Vacuum # Behind # Loaded # Millicent’s Dream == Lähteet == Luokka:Vuoden 2017 esikoisalbumit Luokka:Suomalaiset rockalbumit
Johan Harstad

Johan Harstad (10. helmikuuta 1979 Stavanger, NorjaFörfatterkatalogen) on norjalainen kirjailija. Harstadin esikoisteos vuodelta 2001 on Herfra blir du bare eldre, joka on kokoelma proosatekstejä. Vuonna 2002 ilmestyi novellikokoelma Ambulanssi. Hänen ensimmäinen romaaninsa, Buzz Aldrin: taviksena olemisen taito ilmestyi 2005 ja sen käännös on ilmestynyt muun muassa Ruotsissa, Tanskassa, Suomessa, Hollannissa, Saksassa, Färsaarilla, Italiassa, Venäjällä ja Ranskassa. Häneltä on aiemmin ilmestynyt tekstejä Gyldendalin esikoisantologiassa Postboks 6860Johan Harstad, Gyldendal . Harstad on kirjoittanut myös näytelmiä, kuten monodraaman Grader av hvitt (muusikko Nils Henrik Asheimin ja Stavangerin sinfoniaorkesteriin tilaustyö), jonka ensi-ilta oli tammikuussa 2007, ja yksinäytöksisen näytelmän Washingtin ( Trøndelag Teaterin tilaustyö) jonka ensi-ilta oli helmikuussa 2007. Harstad valittiin vuonna 2008 Norjan kansallisteatterin ensimmäiseksi nimikkokirjailijaksi.Til Nationaltheatret med dødsforakt, Aftenbladet 13.11.2008 Kun Harstad ei kirjoita, hän tekee muun muassa graafista suunnittelua. Hänellä on yritys LACKTR (The Lacktr Prpgnda Community). Sen nimissä hän tekee graafista suunnittelua, äänisuunnittelua, valokuvausta, t-paitoja ja julkaisee tekstejä, joita ei julkaise Gyldendal.Johan Harstad, Gyldendal LACKTR oli myös cd-levyn Bring Out Your Life Vests 2005 takana, ja niitä oli tuhannen ensimmäisen norjankielisen kirjakappaleen Buzz Aldrin: taviksena olemisen taito mukana, sekä teksti-ääniprojektin amt PradaDADA, jossa ovat mukana Harstad, John Erik Riley, Bjørn Erik Haugen ja Lasse Marhaug. He pitivät ensimmäisen konserttinsa Trondheimin kamarimusiikkijuhlilla 2005Björn Erik Haugen cv. Kun Ingar Sletten Kolloen sai Det norska läsarpriset -palkinnon 2004, hän valitsi Harstadin "lupaavaksi kirjailijakseen" ja Harstad sai siten osansa palkinnosta. == Suomennetut teokset == * Buzz Aldrin: taviksena olemisen taito (Buzz Aldrin, hvor ble det av dej alt mylderet?]) . suomentanut Katriina Savolainen. Gummerus, 2007 ISBN 978-951-20-7180-7 * Ambulanssi (Ambulanse) suomentanut Katriina Huttunen. Gummerus, 2008 ISBN 978-951-20-7599-7 * Darlah: 172 tuntia Kuussa (Darlah). suomentanut Elina Uotila. Karisto, 2012 ISBN 978-951-23-5425-2 == Palkinnot ja tunnustukset == * Bjørnsonstipendet teoksesta Ambulanssi – 2003 * Den norske leserprisen – 2004 * Ungdommens kritikerpris teoksesta Hässelby – 2007 * Brage-palkinto nuortenkirjasta Darlah – 172 tuntia Kuussa – 2008 * Ibsen- palkinto näytelmästä Osv. – 2014 * Sult-palkinto – 2017Gyldendalin palkinnot viitattu 18.11.2017 * Dobloug-palkinto – 2019Doblougprisen, Store norske leksikon, viitattu 7.5.2021 ==Lähteet== Luokka:Norjalaiset kirjailijat Luokka:Vuonna 1979 syntyneet Luokka:Elävät henkilöt
Jussi Nykänen

Jussi Nykänen on Rovaniemellä asuva laulaja, huuliharpisti ja kitaristi, joka esiintyy yhtyeissä Greenhouse A.C., New Rising Suns ja Wristshakers. Hänen muita yhtyeitään ovat olleet mm. Harvester ja Funhouse 5. ==Lähteet== Luokka:Suomalaiset rocklaulajat Luokka:Syntymävuosi puuttuu Luokka:Elävät henkilöt
Alejandro Zambra

Alejandro Zambra (s. 1975, Santiago de Chile) on chileläinen runoilija ja kirjailija. ==Elämä ja kirjallinen tuotanto == Zambra opettaa kirjallisuutta Santiagossa Diego Portalesin yliopistossa. Zambra sai ensimmäisestä romaanistaan Bonsái Chilen kriitikkojen palkinnon vuoden 2006 parhaasta romaanista. Teoksesta sanottiin, että se aloitti uuden aikakauden chileläisessä kirjallisuudessa. Vuonna 2011 kirjasta tehtiin myös samanniminen elokuva. Zambran novelleja ja artikkeleita ovat julkaisseetmuun muassa The New Yorker, The Paris Review, Harper's, Tin House, Vice ja The Virginia Quarterly Review. ==Teokset== === Runokokoelmat === * 1998 - Bahía Inútil, runoja vuosilta 1996-1998. * 2003 - Mudanza * 2014 - Facsímil === Romaanit === * 2006 - Bonsái * 2007 - La vida privada de los árboles * 2011 - Formas de volver a casa (Kotiinpaluun tapoja, 2017) === Novellikokoelmat === * 2013 - Mis documentos, 11 novellia. == Lähteet == == Aiheesta muualla == * The Guardian: Alejandro Zambra's third novel examines life in Chile under General Pinochet * The Guardian: Compulsive short stories Luokka:Chileläiset kirjailijat Luokka:Chileläiset runoilijat Luokka:Vuonna 1975 syntyneet Luokka:Elävät henkilöt
Plocktonin rautatieasema

Plocktonin rautatieasema () on rautatieasema Skotlannissa Plocktonin kylässä Ylämaan hallintoalueella. Se sijaitsee Kyle of Lochalshin radan varrella. Asema avattiin 2. marraskuuta 1897. Kaudella 2017–2018 sitä käytti 10 592 matkustajaa. == Lähteet == * === Viitteet === Luokka:Ylämaan rautatieliikennepaikat Luokka:1890-luvulla rakennetut rautatieliikennepaikat
Daigo Higa

Daigo Higa (s. 9. elokuuta 1995 Okinawa, Japani) on japanilainen kärpässarjan ammattinyrkkeilijä ja hallitseva WBC liiton maailmanmestari painoluokassaan. == Amatööriura == Amatöörinä Higa otteli yhteensä 44 ottelua joista voitti 36.http://boxingnewstoday.net/japanese-sensation-daigo-higa-another-one-from- the-land-of-the-rising-sun/ == Ammattinyrkkeilyura == Higa aloitti ammattinyrkkeilyuransa vuonna 2014. Vuonna 2015 Higa voitti WBC Youth mestaruuden tyrmäämällä Jakkrawut Majoogoenin seitsemännessä erässä. Vuonna 2017 Higa kohosi WBC liiton maailmanmestariksi voittamalla Juan Hernandez Navarreten teknisellä tyrmäyksellä kuudennessa erässä hallittuaan ottelua selvästi sitä ennen: Navarrete kävi kanveesissa kerran toisessa erässä ja kolmesti kuudennessa erässä.https://www.ringtv.com/500858-higa-shiro-win- world-titles-give-japan-108-pound-sweep/ == Aiheesta muualla == *Boxrec.com == Lähteet == Luokka:Japanilaiset nyrkkeilijät Luokka:Vuonna 1995 syntyneet Luokka:Elävät henkilöt
Verinahakka

Verinahakka (Stereum sanguinolentum) on valkolahoa aiheuttava kantasienilaji, joka muistuttaa kääpiä, mutta siltä puuttuu pillistö. Lakki on ohut ja terävälaitainen, mutkainen. Lakin yläpinta on hieman kiiltävänkarvainen ja kellertävänruskea, alapinta ja leikkauspinta tummempi, mutta vahingoittuneista kohdista kirkkaanpunainen, mikä on hyvä tuntomerkki. Laji on pienehkö ja useasti osittain alustanmyötäinen. Itiöemä kasvaa ryhminä havulahopuulla ja puunrungoilla, yleisenä kuusella ja männyllä. Se lahottaa elävää puuta aivan sydänpuuta myöten, ja sitä pidetään kuusen pahimpana lahottajana rungon ja latvan vaurioiden yhteydessä sekä jopa kirvesleimauksen seurauksena. Verinahakan seuraan ilmestyy toisinaan hyytelösieniin kuuluvaa loishytykkää (Tremella encephala). == Lähteet == == Aiheesta muualla == *Metsäntutkimuslaitos (Metla): Verinahakka (Stereum sanguinolentum) *UniProt: Taxonomy - Stereum sanguinolentum Luokka:Russulales Luokka:Metsätuhot Luokka:Orvakat Luokka:Valkolahosienet
Oppenauer-hapetus

Oppenauer-hapetus on kemiallinen reaktio, missä karbonyyliyhdiste, tyypillisimmin ketoni hapettaa alkoholin karbonyyliyhdisteeksi alumiinialkoksidin toimiessa katalyyttinä. Reaktio on nimetty saksalaisen kemistin Rupert Oppenauerin mukaan, joka julkaisi reaktion käytön steroidien synteesissä vuonna 1937. Oppenauer-hapetuksen käänteisreaktio on nimeltään Meerwein–Ponndorf–Verley-pelkistys. ==Reagenssit ja mekanismi== Oppenauer- hapetusta käytetään yleensä vain sekundääristen alkoholien hapettamiseen ketoneiksi. Reaktion olosuhteissa primääriset alkoholit kyllä hapettuvat aldehydeiksi, mutta ne usein reagoivat edelleen esimerkiksi aldoliadditiolla tai Tishchenko-reaktiolla. Ketoneille nämä sivureaktiot eivät tapahdu yhtä helposti. Oppenauer-hapetuksessa hapettimena käytetään tyypillisimmin asetonia tai metyylietyyliketonia, mutta myös esimerkiksi sykloheksanonia tai 1,4-bentsokinonia voidaan käyttää. Katalyyttinä reaktiossa käytetään yleisimmin alumiini-isopropoksidia tai alumiini-isobutoksidia. Oppenauer- reaktio on selektiivinen ja hapettaa ainoastaan hydroksyyliryhmät ja muut helposti hapettuvat ryhmät eivät reagoi. Reaktio soveltuu myös käytettäväksi happoherkkien lähtöaineiden, esimerkiksi steroidien, hapettamiseen. Oppenauer- hapetuksen reaktiomekanismi on samankaltainen Meerwein–Ponndorf–Verley- pelkistyksen kanssa. Ensimmäisessä vaiheessa alkoholista muodostuu alkoksidi, joka koordinoituu alumiinin kanssa. Hapettimena toimiva ketoni koordinoituu myös alumiiniin ja muodostuu rengasrakenteinen siirtymätila. Siirtymätilan purkautuessa alkoksidi luovuttaa protonin ketonin karbonyyliryhmälle. Tällöin alkoksidi hapettuu karbonyyliyhdisteeksi ja ketoni pelkistyy sekundääriseksi alkoholiksi. : ==Lähteet== == Aiheesta muualla == Luokka:Orgaaniset reaktiot
Cass Sunstein

Cass Robert Sunstein (s. 21. syyskuuta 1954) on yhdysvaltalainen oikeustieteilijä ja professori (Robert Walmsley University Professor) Harvardin yliopistossa. Sunstein on erikoistunut perustuslakiin, hallintolakiin, ympäristölakiin sekä käyttäytymistaloustieteeseen. Hän toimi vuosina 2009-2012 Barack Obaman hallinnossa "Administrator of the White House Office of Information and Regulatory Affairs" –tehtävässä.http://hls.harvard.edu/faculty/directory/10871/Sunstein/ Viitattu 18.10.2017 Sunstein on kehittänyt yhdessä Richard Thalerin kanssa libertaristisen paternalismin filosofian, jonka he popularisoivat teoksessaan ”Nudge” (2008). ==Teoksia== * ==Lähteet== ==Aiheesta muualla== *Sunsteinin tutkimukset Google Scholarissa Luokka: Elävät henkilöt Luokka: Vuonna 1954 syntyneet Luokka: Yhdysvaltalaiset oikeustieteilijät
Kirjallisuusvuosi 2017

Kirjallisuusvuosi 2017 käsittelee vuoden 2017 tärkeitä kirjallisuuden tapahtumia, uutisia ja julkistuksia. == Tapahtumia == * Worldcon 2017 järjestettiin Helsingissä. * Turun kansainväliset kirjamessut järjestettiin 6.–10. lokakuuta. * Terry Pratchettin keskeneräisiä teoksia sisältänyt kiintolevy murskattiin. Kirjailija Pratchett ei halunnut, että joku muu julkaisisi postuumisti hänen julkaisemattomat teoksensa, joten hän määräsi ne tuhottaviksi. == Julkaisuja == * Anne Applebaum - Red Famine: Stalin's War on Ukraine (suom. Punainen nälkä : Stalinin sota Ukrainassa, 2018) * Yves Doz & Keeley Wilson - Ringtone * Matt Haig - How to Stop Time (suom. Kuinka aika pysäytetään, 2018) * Yuval Noah Harari - Homo Deus: Huomisen lyhyt historia * Juha Hurme - Niemi * Perttu Immonen - Suomen rahvaan historia * Juho Kuorikoski - Commodore 64: Tasavallan tietokone * Volker Kutscher - Babylon Berlin * Ann Leckie - Provenance * Miki Liukkonen - O (romaani) * Minna Passi & Susanna Reinboth - Keisari Aarnio: huumepoliisi Jari Aarnion uskomaton tarina * Philip Pullman - Vedenpaisumus * Panu Rajala - Virvatuli – Eino Leinon elämä * John Scalzi - The Collapsing Empire * Kari Stenman - Mersu – Messerschmitt Bf 109 G Suomen ilmavoimissa * Silja Vuorikuru - Aino Kallas – Maailman sydämessä * Pekka Visuri - Saksan kenraali Suomen päämajassa vuonna 1941 * Andy Weir - Artemis ==Myydyimmät kirjat== * Vuoden myydyin kotimainen kaunokirja: Juha Hurme, Niemi * Vuoden myydyin käännöskaunokirja: Chimamanda Ngozi Adichie, Meidän kaikkien pitäisi olla feministejä * Vuoden myydyin kotimainen lasten- ja nuortenkirja: Mauri Kunnas, Koiramäen Suomen historia * Vuoden myydyin käännetty lasten- ja nuortenkirja: Jeff Kinney, Neropatin päiväkirja : Riemuloma * Vuoden myydyin tietokirja: Aki Linnanahde, Jere * Vuoden myydyin kotimainen sarjakuvakirja: Pertti Jarla, Fingerpori 10 * Vuoden myydyin käännetty sarjakuvakirja: Walt Disney, Aku Ankan taskukirja 449½ * Vuoden myydyin taskukirja: Juha Vuorinen, Holan takaa * Vuoden myydyin äänikirja: Juha Vuorinen, Juoppohullun päiväkirja * Vuoden myydyin sähkökirja: Petri Tamminen, Suomen historia == Palkintoja == ; Aleksis Kiven palkinto * Eeva Kilpi ; Arthur C. Clarke -palkinto * Colson Whitehead ; Eino Leinon palkinto * Leena Krohn ; Finlandia-palkinto * Juha Hurme: Niemi ; Hugo- palkinto * N. K. Jemisin - The Obelisk Gate ; Kalevi Jäntin palkinto * Olavi Koistinen * Maria Matinmikko * Matias Riikonen ; Mikael Agricola -palkinto * Tuomas Kauko ; Minna Canth -palkinto * Irja Askola ; Nobelin kirjallisuuspalkinto * Kazuo Ishiguro ; Prometheus-palkinto * Johanna Sinisalo - Auringon ydin ; Pulitzerin kirjallisuuspalkinto * Colson Whitehead ; Runeberg-palkinto * Peter Sandström: Laudatur ; Tieto-Finlandia-palkinto * Riitta Kylänpää: Pentti Linkola – ihminen ja legenda ; World Fantasy Award * Claire North == Lähteet == 2017
Laura Mancinelli

Laura MancinelliMancinelli, Laura. Treccani Enciclopedie on line. Viitattu 18.10.2017. . (18. joulukuuta 1933 Udine, Italia – 7. heinäkuuta 2016 Torino, Italia) oli italialainen keskiajan tutkija ja kirjailija. Mancinelli valmistui Torinon yliopistosta pääaineenaan saksankielinen kirjallisuus. Hän toimi yliopiston lehtorina, kääntäjänä ja kirjoitti historiallisia romaaneja. == Henkilökuva == Mancinelli syntyi Udinessa vuonna 1933 ja vietti neljä vuotta Roveretossa. Perhe muutti Torinoon 1937. Valmistuttuaan hän opetti keskikoulussa, mutta jatkoi keskiaikaisen saksalaisen kulttuurin tutkimista ja julkaisi vuonna 1969 esseen La canzone dei Nibelunghi. Problemi e valori ("Nibelungein laulu. Ongelmat ja arvot"). Mancinelli opetti germaanista filologiaa 1970-luvulla Sassarin yliopistossa, sitten saksalainen Ladislao Mittner kutsui hänet Venetsiaan. Vuonna 1976 hän sai Saksan historian professuurin Ca’ Foscari -yliopistossa. Kollegansa ja ystävänsä Claudio Magrisin ohjauksessa Mancinelli 1972 muokkasi ja käänsi Nibelungein laulun italiaksi, jota seurasivat 1978 Gottfried von Straßburgin teos Tristano (saksan kielen Tristan (Gottfried von Straßburg)) ja vuonna 1989 Hartmann von Auen runoelmat Gregorius ja Der arme Heinrich. Palattuaan Torinon yliopiston kielitieteen laitoksen johtajan virkaan vuonna 1981 Laura Mancinelli julkaisi ensimmäisen kaunokirjallisen teoksensa I dodici abati di Challant (englanniksi The Twelve Abbots of Challant). Se on historiallinen romaani, jota Mancinelli oli alkanut kirjoittaa jo vuonna 1968. Sen jälkeen ilmestyi Il fantasma di Mozart vuonna 1986 ja Il miracolo di santa Odilia (englanniksi The Miracle of Saint Odilia) vuonna 1989. 1990-luvun alussa Laura Mancinelli sairastui multippeliskleroosiin ja jätti Saksan kielen laitoksen johtajan viran. Vuodesta 1994 lähtien hän on omistautunut kokonaan kirjoittamiselle ja julkaissut yli 15 teosta vuosikymmenen aikana huolimatta sairaalahoidosta ja pitkästä kuntoutuksesta. Vuonna 2009 Mancinelli julkaisi romaanin Gli occhiali di Cavour, jota seurasi Due Storie d'amore vuonna 2011, joka on vapaa tulkinta kahdesta kuuluisasta pariskunnasta, Kriemhild ja Sigurd sekä Tristan ja Isolde. Mancinelli kuoli 7. heinäkuuta 2016 Torinossa sairautensa vuoksi Morta Laura Mancinelli, germanista e scrittrice. Corriere della Sera. Viitattu 07.07.2016. .Laura Mancinelli, il Medioevo tra rigore e prosa fantastica. La Stampa. Viitattu 08.07.2016. .Addio alla scrittrice e germanista Laura Mancinelli. la Repubblica. Viitattu 8.7.2016. .TG Valle d'Aosta - Edizione delle 19.30 del 8 luglio 2016. RaiNews. Viitattu 8.7.2016. .. Muistotilaisuus pidettiin 11. heinäkuuta 2016. Torinon hautausmaalla. Mancinellin hautajaiset pidettiin Exillessa Susan laaksossa, johon kirjailija oli sijoittanut yhden romaaneistaan. == Lähteet == == Aiheesta muualla == * Treccani Enciclopedie on line * Mancinelli, Laura (1933-) University of Chicago Library, Italian Women Writers * Normeintrag zu Laura Mancinelli * Veröffentlichungen von Laura Mancinelli * Mancinelli, Laura Luokka:Vuonna 1933 syntyneet Luokka:Vuonna 2016 kuolleet Luokka:Lasten- ja nuortenkirjailijat Luokka:Italialaiset kirjailijat
Maddalena Balsamo

Maddalena Balsamo (3. heinäkuuta 1961 ) on italialainen näyttelijä. == Elokuvia == * Storia malata, ohjaaja Federico Rizzo (1999) * Chiedimi se sono felice, ohjaaja Aldo, Giovanni & Giacomo e Massimo Venier (2000) === TV === * Vivere , soap * Don Luca, Sit-com * Bradipo, fiction - MTV Italia * Scherzi a parte, - Mediaset * La strana coppia ( "The Odd Couple" by Neil Simon) * Hospital Central - Soap Opera - Mediaset * Non smettere di sognare, - Soap Opera - Mediaset == Lähteet == * Intervista a Maddalena Balsamo (haastattelu) La Rivista - Leggere on Line Luokka:Vuonna 1961 syntyneet Luokka:Elävät henkilöt Luokka:Italialaiset näyttelijät
Kirjallisuusvuosi 2015

Kirjallisuusvuosi 2015 käsittelee vuoden 2015 tärkeitä kirjallisuuden tapahtumia, uutisia ja julkistuksia. == Tapahtumia == * Unescon lukutaitopäivä * Aleksis Kiven ja suomalaisen kirjallisuuden päivä *Aikuisten värityskirjat olivat vuoden kirjallinen ilmiö. Väritysvimman arveltiin saaneen alkunsa Ranskasta, missä kirjoja keksittiin markkinoida erityisesti stressinpoistoon.Aikuisten värityskirjoista tuli hitti – Tutkija: Päämäärättömyys ja hitaus lievittävät stressiä. HS 30.3.2015. Viitattu 28.1.2019. Värityskirjat hallitsivat myydyimpien suomalaisen tietokirjojen listaa,Aikuisten värityskirja on myydyin tietokirja. HS 17.6.2015. Viitattu 28.1.2019. niin että kesällä viisi myydyintä tietokirjaa oli värityskirjoja.Tätä Suomi "lukee": viisi myydyintä on värityskirjoja . Keskisuomalainen 9.9.2015. Viitattu 28.1.2019. == Julkaisuja == * Riikka Ala- Harja - Kevyt liha * Antony Beevor - Ardennit 1944 * Siiri Enoranta - Surunhauras, lasinterävä * Elina Hirvonen - Kun aika loppuu * Kari Hotakainen - Henkireikä * Michel Houellebecq - Alistuminen (alkuteos Soumission, 2014) * N. K. Jemisin - The Fifth Season * Heidi Köngäs - Hertta * Laura Lindstedt - Oneiron * Jojo Moyes - Kerro minulle jotain hyvää (alkuper. 2012) * Sofi Oksanen - Norma * Neal Stephenson - Seveneves * Pete Suhonen - Koira joka kävi coffee shopissa ==Myydyimmät kirjat== * Vuoden myydyin kotimainen kaunokirja: Ilkka Remes, Jäätyvä helvetti * Vuoden myydyin käännöskaunokirja: David Lagercrantz, Se mikä ei tapa * Vuoden myydyin kotimainen lasten- ja nuortenkirja: Mauri Kunnas, Kesä Koiramäessä * Vuoden myydyin käännetty lasten- ja nuortenkirja: J. K. Rowling & Jim Kay, Harry Potter ja viisasten kivi * Vuoden myydyin tietokirja: Jari Litmanen, Litmanen 10 * Vuoden myydyin kotimainen sarjakuvakirja: Pertti Jarla, Fingerpori 8 * Vuoden myydyin käännetty sarjakuvakirja: Walt Disney, Aku Ankan taskukirja 426 Tripla * Vuoden myydyin taskukirja: Katja Kettu, Kätilö * Vuoden myydyin värityskirja: Mindfullness värityskirja * Vuoden myydyin äänikirja: Tuomas Vimma, Raksa * Vuoden myydyin e-kirja: David Nicholls, Sinä päivänä == Palkintoja == ; Arthur C. Clarke -palkinto * Emily St. John Mandel ; Bram Stoker Award * Steve Rasnic Tem ; Finlandia-palkinto * Laura Lindstedt ; Tieto-Finlandia-palkinto * Tapio Tamminen ; Hugo-palkinto * Liu Cixin - Kolmen kappaleen probleema ; Kalevi Jäntin palkinto * Kristian Blomberg * Iida Rauma * Katja Raunio ; Mikael Agricola -palkinto * Juhani Lindholm ; Nobelin kirjallisuuspalkinto * Svetlana Aleksijevitš ; Pohjoismaiden neuvoston kirjallisuuspalkinto * Jon Fosse ; Pulitzerin kirjallisuuspalkinto * Anthony Doerr ; Runeberg-palkinto * Joni Skiftesvik ; World Fantasy Award * David Mitchell == Lähteet == 2015
Munksjö

Munksjö Group (aiemmin Munksjö AB) oli ruotsalainen sellu- ja paperiteollisuusyritys, jonka kotipaikka oli Tukholmassa. Emoyhtiön alainen suomalaisyritys Munksjö Oyj oli listautuneena sekä Helsingin että Tukholman pörssiin. Vuonna 2013 Ahlstromin Label and Processing -liiketoimintayksikkö ja Munksjö AB fuusioituivat. Tällöin Suomeen syntyi Munksjö Oyj, joka listautui Helsingin pörssiin. Munksjö Oyj:n kotipaikka on Helsingissä. Vuonna 2017 Munksjö fuusioitui suomalaisen kuituyritys Ahlstromin kanssa Ahlstrom- Munksjöksi.Ahlstrom-Munksjö Oyj: Munksjön ja Ahlstromin sulautuminen on rekisteröity ja hallitus on valinnut puheenjohtajan ja varapuheenjohtajat; Pörssitiedote 3.4.2017; KauppalehtiPörssiyhtiöt Munksjö ja Ahlstrom yhdistyvät, Helsingin Sanomat 7.11.2016. Munksjöllä oli neljä liiketoiminta- aluetta: Decor valmistaa koristepaperia, Release Liners tuottaa irrokepaperia ja muita päällystettyjä erikoispapereita sekä erikoissellua, Graphics and Packaging tuotti taipuisaa pakkauspaperia, metallipäällysteisiä papereita sekä grafiikka- ja teollisuuspapereita, ja Industrial Applications tuotti teollisuuden käyttämiä hioma- ja eristyspapereita sekä muita erikoispapereita. == Historia == Munksjön paperitehdas käynnistettiin vuonna 1862 Jönköpingissä. Tehtaan perustivat keksijä Janne Lundström ja rahoittaja, poliitikko Lars Johan Hierta. Munksjö valmisti 1800-luvulla muun muassa olkipaperia ja kattohuopaa. Munksjö AB listautui Tukholman pörssiin 1919. Sellutuotanto käynnistyi 1927 Aspassa, jossa ensimmäisenä maailmassa otettiin käyttöön paperin happivalkaisu (1974) ja tuotiin markkinoille täysin klooriton sellu (1989). 1990-luvulla Munksjö laajeni Saksaan, Espanjaan, Yhdysvaltoihin sekä Italiaan. Munksjö Group muodostettiin 2005, ja seuraavana vuonna se käynnisti toiminnan Kiinassa. ==Lähteet== == Aiheesta muualla == Luokka:Ruotsalaiset paperinvalmistajat Luokka:Entiset suomalaiset pörssiyhtiöt
Kirjallisuusvuosi 2014

Kirjallisuusvuosi 2014 käsittelee vuoden 2014 tärkeitä kirjallisuuden tapahtumia, uutisia ja julkistuksia. == Tapahtumia == * Frankfurtin kirjamessujen teemamaana oli Suomi. * Pitkän tutkintovankeuden jälkeen alkoi oikeudenkäynti Helsingin huumepoliisin päällikön Jari Aarnion rikosjutussa. Häntä syytettiin törkeästä virka-aseman väärinkäyttämisestä, törkeästä lahjuksen ottamisesta, törkeästä petoksesta ja rekisterimerkintärikkomuksesta. Alun perin asian toivat julkisuuteen Helsingin Sanomien toimittajat Minna Passi ja Susanna Reinboth. He saivat huhtikuussa Tutkivan journalismin yhdistyksen Lumilapio-palkinnon asiaa valottaneesta juttusarjasta. == Julkaisuja == * Anne Carson - The Albertine Workout (suom. Albertine- harjoitus, 2020) * Liu Cixin - The Three-Body Problem, englanninkielinen käännös * Peter Englund - Stridens skönhet och sorg 1914 – första världskrigets inledande år i 67 korta kapitel (viisiosaisen teoksen alkuosa, suom. Sodan kauneus ja kauheus: 215 lyhyttä lukua ensimmäisestä maailmansodasta) * Elena Ferrante - Kadonneen lapsen tarina (Storia della bambina perduta, 2014) * Tommi Kinnunen - Neljäntienristeys * Juho Kuorikoski - Sinivalkoinen pelikirja * Mirkka Lappalainen - Pohjolan Leijona * Camilla Läckberg - Lejontämjaren (Leijonankesyttäjä, 2015) * Minna Maijala - Herkkä, hellä, hehkuvainen : Minna Canth * Haruki Murakami - Miehiä ilman naisia (suom. 2016) * Raija Oranen - Aurora * Hannu Rajaniemi - Kausaalienkeli * Jeff VanderMeer - Hävitys * Pajtim Statovci - Kissani Jugoslavia * Colm Tóibín - Nora Webster (suom. Nora Webster, 2016) * Tuomas Vimma - Firman mies * Jaakko Yli-Juonikas - Vanhan merimiehen tarina ==Myydyimmät kirjat== * Vuoden myydyin kotimainen kaunokirja: Jussi Valtonen, He eivät tiedä mitä tekevät * Vuoden myydyin käännöskaunokirja: Patricia Cornwell, Tomuksi ja tuhkaksi * Vuoden myydyin kotimainen lasten- ja nuortenkirja: Mauri Kunnas, Herra Hakkarainen harrastaa * Vuoden myydyin käännetty lasten- ja nuortenkirja: John Green, Tähtiin kirjoitettu virhe * Vuoden myydyin tietokirja: Ari Mennander, Teemu * Vuoden myydyin kotimainen sarjakuvakirja: Pertti Jarla, Fingerpori 7 * Vuoden myydyin käännetty sarjakuvakirja: Walt Disney, Aku Ankan taskukirja 413 Tripla * Vuoden myydyin taskukirja: Tuomas Kyrö, Mielensäpahoittaja * Vuoden myydyin äänikirja: Tuomas Kyrö, Ilosia aikoja, Mielensäpahoittaja * Vuoden myydyin e-kirja: Camilla Läckberg, Majakanvartija == Palkintoja == ; Arthur C. Clarke -palkinto * Ann Leckie ; Bram Stoker Award * Stephen King ; Finlandia-palkinto * Jussi Valtonen: He eivät tiedä mitä tekevät ; Tieto-Finlandia-palkinto * Mirkka Lappalainen ; Hugo-palkinto * Ann Leckie - Ancillary Justice ; Kalevi Jäntin palkinto * Miira Luhtavaara * Antti Salminen ; Mikael Agricola -palkinto * Ilona Nykyri ; Nobelin kirjallisuuspalkinto * Patrick Modiano ; Pohjoismaiden neuvoston kirjallisuuspalkinto * Kjell Westö ; Pulitzerin kirjallisuuspalkinto * Donna Tartt ; Runeberg-palkinto * Hannu Raittila ; World Fantasy Award * Sofia Samatar == Lähteet == 2014
Suomen suurin teatteri – TV-teatterin historia

Suomen suurin teatteri on Tuula Viitaniemen ohjaama kolmiosainen dokumenttisarja Yleisradion Televisioteatterin vaiheista. Sarja valmistui Tv- teatterin 50-vuotisjuhlavuonna 2011. ==Osat== Osa 1. Televisiodraaman syntyvuodet Osa 2. Radikaalit tulevat! Osa 3. Isoja ja intiimejä tarinoita ==Lähteet== Luokka:2010-luvun suomalaiset dokumenttiohjelmat
Laulu siirtotyöläisestä

Laulu siirtotyöläisestä on Kaj Chydeniuksen säveltämä ja Aulikki Oksasen sanoittama kappale. Kappaleen esitti ensimmäisen kerran Kristiina Halkola vuonna 1970 Yleisradion kaksiosaisessa kabareessa 1000 ja yhden työn tarinat. ==Lähteet== == Aiheesta muualla == *Yle Elävä arkisto: Laulu siirtotyöläisestä (Kristiina Halkolan esitys) Luokka:Suomalaiset musiikkikappaleet Luokka:Kaj Chydeniuksen säveltämät kappaleet Luokka:Vuoden 1970 kappaleet
Kirjallisuusvuosi 2012

Kirjallisuusvuosi 2012 käsittelee vuoden 2012 tärkeitä kirjallisuuden tapahtumia, uutisia ja julkistuksia. == Tapahtumia == * Ensimmäisen kerran tarjottiin Suomen kirjakaupoissa Kirjan ja ruusun päivänä asiakkaille, jotka ostivat vähintään 15 eurolla kirjoja, kaupan päälle tietyn kirjailijan tätä päivää varten kirjoittama teos. Teos oli Tuomas Kyrön Miniä. == Julkaisuja == * Riikka Ala-Harja - Maihinnousu * Antony Beevor - Toinen maailmansota (kirja) * Elena Ferrante - Storia del nuovo cognome (suom. Uuden nimen tarina) * Diana Gabaldon - Skottilainen vanki * Juha Itkonen - Hetken hohtava valo * Emmi Itäranta - Teemestarin kirja * Riitta Konttinen - Fanny Churberg (kirja) * Markku Kuisma & Teemu Keskisarja - Erehtymättömät : Tarina suuresta pankkisodasta ja liikepankeista Suomen kohtaloissa * Ulla-Lena Lundberg - Jää (ruots. Is, 2012) * Juri Nummelin - On Suurten Muinaisten aika * Riikka Pulkkinen - Vieras * Hannu Rajaniemi - Fraktaaliruhtinas * Hannu Rautkallio - Risto Ryti: Sota-ajan muistelmat 1939–1944 * Elif Şafak - Kirottu Istanbul (The Bastard of Istanbul, 2011) * Juha Seppälä - Mr Smith * Salla Simukka - Jäljellä. Nuortenromaani. * Salla Simukka - Toisaalla. Nuortenromaani. * Esa Sirén - Rukajärven korpisissit * Johanna Sinisalo - Salattuja voimia * Mikko Suomi - Atlantiksen perilliset * Jukka Tarkka - Karhun kainalossa : Suomen kylmä sota 1947–1990 ==Myydyimmät kirjat== * Vuoden myydyin kotimainen kaunokirja: Sofi Oksanen, Kun kyyhkyset katosivat * Vuoden myydyin käännöskaunokirja: J. K. Rowling, Paikka vapaana * Vuoden myydyin kotimainen lasten- ja nuortenkirja: Mauri Kunnas, Aarresaari * Vuoden myydyin käännetty lasten- ja nuortenkirja: J. R. R. Tolkien, Hobitti eli sinne ja takaisin * Vuoden myydyin tietokirja: Guinness World Records 2013 * Vuoden myydyin kotimainen sarjakuvakirja: Mauri Kunnas, Piitles * Vuoden myydyin käännetty sarjakuvakirja: Walt Disney, Aku Ankan taskukirja 393: Tripla: Kultaharkko * Vuoden myydyin taskukirja: Sofi Oksanen, Puhdistus * Vuoden myydyin äänikirja: Tuomas Kyrö, Mielensäpahoittaja ja ruskea kastike * Vuoden myydyin e-kirja: Leena Lehtolainen, Oikeuden jalopeura == Palkintoja == ; Aleksis Kiven palkinto * Kirsi Kunnas ; Arthur C. Clarke -palkinto * Jane Rogers ; Bram Stoker Award * Joe McKinney ; Finlandia-palkinto * Ulla-Lena Lundberg - Is (Jää) ; Tieto-Finlandia-palkinto * Elina Lappalainen ; Hugo-palkinto * Jo Walton ; Kalevi Jäntin palkinto * Lassi Hyvärinen * Emmi Itäranta * Mikko Myllylahti ; Mikael Agricola -palkinto * Kaisu Lahikainen ; Nobelin kirjallisuuspalkinto * Mo Yan ; Pohjoismaiden neuvoston kirjallisuuspalkinto * Merethe Lindstrøm ; Pulitzerin kirjallisuuspalkinto * ei jaettu ; Runeberg- palkinto * Katja Kettu ; World Fantasy Award * Lavie Tidhar == Lähteet == 2012
Kirjallisuusvuosi 2011

Kirjallisuusvuosi 2011 käsittelee vuoden 2011 tärkeitä kirjallisuuden tapahtumia, uutisia ja julkistuksia. == Tapahtumia == * Mediayhtiö Sanoma myi kustannusyhtiö WSOY:n mediayhtiö Bonnierille. == Julkaisuja == * A. S. Byatt - Ragnarok : The End of Gods (suom. Ragnarök : jumalten tuho, 2013) * Paavo Castrén - Uusi antiikin historia * Ernest Cline - Ready Player One * Laura Gustafsson - Huorasatu * Walter Isaacson - Steve Jobs (kirja) * Risto Isomäki - Con rit * E. L. James - Fifty Shades of Grey * Katja Kaukonen - Odelma (esikoisromaani) * Katja Kettu - Kätilö * Rosa Liksom - Hytti nro 6 * Miki Liukkonen - Valkoisia runoja (esikoiskokoelma) * George R. R. Martin - Lohikäärmetanssi * Miika Nousiainen - Metsäjätti * Janne Nummela & Tommi Nuopponen & Jukka Viikilä - Ensyklopedia * Christopher Paolini - Perillinen * Veronica Roth - Outolintu * Matti Rönkä - Väärän maan vainaja * Johanna Sinisalo - Enkelten verta * Jarkko Sipilä - Muru * Antti Tuuri - Ikitie * Andy Weir - Yksin Marsissa ==Myydyimmät kirjat== * Vuoden myydyin kotimainen kaunokirja: Laila Hirvisaari, Minä Katariina * Vuoden myydyin käännöskaunokirja: Patricia Cornwell, Kuolleiden satama * Vuoden myydyin kotimainen lasten- ja nuortenkirja: Mauri Kunnas & Katariina Heilala, Kummallisuuksien käsikirja * Vuoden myydyin käännetty lasten- ja nuortenkirja: Astrid Lindgren & Ingrid Nyman, Tunnetko Peppi Pitkätossun? * Vuoden myydyin tietokirja: Sääpäiväkirja 2012 * Vuoden myydyin kotimainen sarjakuvakirja: Pertti Jarla, Fingerpori 4 * Vuoden myydyin käännetty sarjakuvakirja: Walt Disney, Aku Ankan taskukirja 377: Tupla: Seitsemän meren karhu * Vuoden myydyin taskukirja: Juha Vuorinen, Romaanikerjäläinen * Vuoden myydyin äänikirja: Eläköön lapsi 2 == Palkintoja == ; Arthur C. Clarke -palkinto * Lauren Beukes ; Bram Stoker Award * Peter Straub ; Finlandia-palkinto * Rosa Liksom ; Tieto-Finlandia-palkinto * Soili Stenroos, Teuvo Ahti, Katileena Lohtander ja Leena Myllys ; Hugo-palkinto * Connie Willis ; Kalevi Jäntin palkinto * Katja Kettu * Henriikka Tavi * Jaakko Yli-Juonikas ; Mikael Agricola -palkinto * Jukka-Pekka Pajunen ; Nobelin kirjallisuuspalkinto * Tomas Tranströmer ; Pohjoismaiden neuvoston kirjallisuuspalkinto * Gyrðir Elíasson ; Pulitzerin kirjallisuuspalkinto * Jennifer Egan ; Runeberg-palkinto * Tiina Raevaara ; World Fantasy Award * Nnedi Okorafor == Lähteet == == Aiheesta muualla == 2011